Diari Oficial de la Generalitat Valenciana


Sumari del DOGV 6418, del 16-12-2010 (2010/13284)

Informació pública amb el text resumit de quatre resolucions de la Secretaria Autonòmica de Justícia de la Conselleria de Justícia i Administracions Públiques, per les quals s'acorda la inscripció al Registre de Fundacions de la Comunitat Valenciana, de les entitats que se citen a continuació: Fundació Pro Iure de la Comunitat Valenciana, Fundació AGM de la Comunitat Valenciana, Fundació José Serna Lorente de la Comunitat Valenciana, i Fundació de la Comunitat Valenciana Salvador Tatay Meseguer.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6418

Data del DOGV
:   16-12-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/13959


Data del document
:   29-11-2010

Organisme emissor
:   Conselleria de Justícia i Administracions Públiques

Tipus de document
:   Anunci

Informació pública amb el text resumit de quatre resolucions de la Secretaria Autonòmica de Justícia de la Conselleria de Justícia i Administracions Públiques, per les quals s'acorda la inscripció al Registre de Fundacions de la Comunitat Valenciana, de les entitats que se citen a continuació: Fundació Pro Iure de la Comunitat Valenciana, Fundació AGM de la Comunitat Valenciana, Fundació José Serna Lorente de la Comunitat Valenciana, i Fundació de la Comunitat Valenciana Salvador Tatay Meseguer. [2010/13218]  
En compliment del que disposa l'article 29.h) de la Llei 8/98, de 9 de desembre,de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, en què s'estableix com a funció específica del Protectorat «donar publicitat a l'existència i activitats de les fundacions», s'indica el següent:  
Primer. Per Resolució de 23 de setembre de 2010, del secretari autonòmic de Justícia de la Conselleria de Justícia i Administracions Públiques, es va inscriure al Registre de Fundacions de la Comunitat Valenciana, la Fundació Pro Iure de la Comunitat Valenciana, amb el número 535V i es va classificar de caràcter de cultural i cívica. El seu domicili radica a València, carrer comte del Reial, núm. 1.  
La Fundació té com a objecte la realització d'activitats d'investigació, formació i divulgació dirigides al sector de la població compost per advocats, economistes i, en general, en totes aquelles professions que puguen, per la naturalesa de la seua formació i activitat, col·laborar amb l'administració de justícia, a fi de contribuir a l'enfortiment operatiu de l'administració de justícia en qualsevol de les seues àrees d'actuació.   
Amb aquesta finalitat, la Fundació actuarà com a aglutinador d'experiències, coneixements i reflexions de professionals de l'administració de justícia, de l'àmbit universitari, de Col·legis Professionals i, en general, de totes aquelles persones que per la seua activitat puguen aportar una visió pràctica o teòrica d'interés als fins de la Fundació.   
De la mateixa manera, la Fundació naix amb una essencial voluntat de col·laboració amb totes aquelles entitats que puguen contribuir al compliment dels seus fins fundacionals; principalment l'administració de justícia, però també altres administracions i entitats públiques, universitats, fundacions, associacions i empreses.   
Correspon al Patronat de la Fundació determinar el mode en què s'hauran de complir els fins enumerats en aquest article, les prestacions de la Fundació s'atorgaran de forma no lucrativa.   
El desenrotllament de l'objecte de la Fundació s'efectuarà a través d'alguna de les formes següents d'actuació; de manera no exhaustiva:   
L'organització de cursos, trobades, jornades, seminaris, conferències, taules redones i qualsevol altre tipus d'activitat relacionada amb els fins de la Fundació.   
L'edició, difusió i, si és el cas, la comercialització de publicacions especialitzades relacionades amb els fins de la Fundació.   
La promoció i realització de campanyes de sensibilització social relacionades-amb els fins de la Fundació.   
El suport, la col·laboració i, si és el cas, la participació en ens públics i privats en què s'estructuren les actuacions d'aquells agents socials relacionats amb els fins de la Fundació.   
La col·laboració amb els poders públics, institucions i entitats públiques i privades, en activitats coincidents amb els fins de la Fundació.   
Seran potencials beneficiaris de la Fundació els integrats en el sector de població identificat anteriorment.   
La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment estime el Patronat que són legítims creditors d'aquests, d'acord amb les bases, normes o regles que establisca a aquest efecte.   
Ningú no podrà al·legar, davant la Fundació, dret preferent a gaudir dels seus beneficis, ni imposar la seua atribució a persona o entitat determinada.  
Segon. Per Resolució de 4 de novembre de 2010, del secretari autonòmic de Justícia de la Conselleria de Justícia i Administracions Públiques, es va inscriure al Registre de Fundacions de la Comunitat Valenciana, la Fundació AGM de la Comunitat Valenciana, amb el número 536V i classificada de caràcter assistencial. El seu domicili radica a València, carrer Erudit Orellana, núm. 22, 46629.  
La Fundació té per fins fundacionals:   
1. Acompanyar i atendre les persones majors, preferentment aquelles que estiguen en situació de precarietat, visquen soles o tinguen dificultats i físiques o psíquiques, inspirant-se en la filosofia de l'entitat francesa de voluntariat Petits Frêres des Pauvres.  
2. Previndre el desarrelament i l'exclusió social de les persones majors, en especial les que no compten amb xarxes familiars i socials de suport i/o que tenen escassos recursos econòmics.   
3. Sensibilitzar la societat en general cap a l'atenció de les persones majors i desenrotllar tasques de prevenció de processos d'exclusió social dels majors.  
4. Afavorir i promocionar la cultura del voluntariat social per a l'atenció als majors, i desenrotllar en les persones valors de justícia, solidaritat i gratuïtat.  
5. Promoure i formar al voluntariat per a l'atenció a les persones majors en general.  
6. Cooperar i establir convenis amb institucions públiques o privades, i articular tots els mitjans i instruments necessaris per a desenrotllar els seus serveis i activitats, així com per a aconseguir els recursos necessaris que li permeten complir els fins fundacionals.  
Així mateix, la Fundació proposa, per al desenrotllament dels seus fins fundacionals, promoure, patrocinar i/o gestionar, plans, programes, projectes i/o accions, propis o d'altres entitats, que estiguen orientats a la consecució d'aquests, i en particular:  
1. Atendre necessitats d'acompanyament, motivació i socialització de les persones majors, en especial les que visquen situacions de soledat i precarietat econòmica.  
2. Contribuir a desenrotllar la solidaritat amb els majors desfavorits.  
3. Promoure l'estudi i la reflexió sobre la realitat social dels majors com a mitjà perquè el seu desassossec i anàlisi oriente el canvi social cap a ells.  
4. Contribuir a desenrotllar la consciència de la societat civil i dels poders públics sobre la necessitat que existisquen mesures i actuacions contra situacions de marginació i exclusió dels majors.  
5. Fomentar, prestar assessorament i/o suport econòmic i/o jurídic al naixement, desenrotllament i consolidació d'iniciatives de dignificació de les persones majors.  
6. Arreplegar i aplicar recursos humans i materials per a fer viables les activitats anteriors".  
L'elecció dels beneficiaris serà efectuada pel Patronat amb criteris d'imparcialitat, no discriminació i objectivitat entre les persones que reunisquen les circumstàncies següents:  
a. Que forme part del sector de població atés per la Fundació.  
b. Que demanden la prestació o servei que la Fundació pot oferir.  
c. Que siguen creditors a les prestacions quant als seus mèrits, capacitat, necessitat o conveniència.  
Que complisquen altres requisits que, complementàriament, puga acordar el Patronat específics per a cada convocatòria.  
Tercer. Per Resolució de 9 de setembre de 2010, del secretari autonòmic de Justícia de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundació José Serna Lorente de la Comunitat Valenciana, amb el número 192A i classificar-la amb el caràcter de cultural. El seu domicili radicarà a Torrevieja (Alacant), Urbanització Lago Sol, núm. 91.  
La Fundació José Serna Lorente de la Comunitat Valenciana té corn a objecte o finalitat millorar el progrés econòmic de la societat i el benestar dels seus ciutadans, mitjançant activitats de promoció, desenrotllament i impuls de la cultura, investigació i formació.   
Per a la consecució d'aquests fins la Fundació José Serna Lorente de la Comunitat Valenciana realitzarà tallers i conferències d'ètica i filosofia, medi ambient, empresa familiar, institucions públiques, societat i política, així com durà a terme convenis de col·laboració i convocatòries de premis dins de l'àrea dels drets humans, patrimoni històric, innovació immobiliària i patrocini i mecenatge.   
Serà beneficiària de la Fundació tota persona susceptible de quedar enquadrada en l'àmbit dels fins d'aquesta Fundació.   
Sense perjuí dels que siguen els seus destinataris, ningú no podrà al·legar ni individualment ni col·lectivament davant de la Fundació o altres òrgans de cap govern dret al gaudi dels seus beneficis abans que foren concedits. Ningú no tindrà un dret preferent a gaudir dels seus beneficis, ni imposar la seua atribució a persona o entitat determinada.   
La Fundació, atenent les circumstàncies de cada moment, tindrà plena llibertat per a projectar la seua actuació cap als fins expressats, segons els objectius concrets que, segons el parer del seu Patronat, resulten prioritaris, per tal de mantindre en tot moment vigent els criteris d'objectivitat, imparcialitat i no-discriminació.  
Quart. Amb data 11 de novembre de 2010, del secretari autonòmic de Justícia de la Conselleria de Justícia i Administracions Públiques es va acordar inscriure al Registre de Fundacions de la Comunitat Valenciana, la Fundació de la Comunitat Valenciana Salvador Tatay Meseguer, amb el número 537V i classificar-la amb el caràcter d'assistencial. El seu domicili radicarà a Bétera (València), carrer Riu Guadalquivir, B-73, 46474 La Cornada de Bétera.  
La Fundació té com a objecte l'assistència social per a la rehabilitació i recuperació de les persones amb discapacitat física i psíquica.  
Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.  
El desenrotllament de l'objecte de la Fundació s'efectuarà a través d'alguna de les formes següents d'actuació:  
L'ajuda econòmica per a l'assistència sanitària, social i residencial per a discapacitats físics i psíquics.  
Les ajudes econòmiques seran destinades a aquells centres, centralitzats per la Conselleria de Benestar Social, que es dediquen a l'atenció i rehabilitació de persones amb discapacitats.  
També podran gaudir de les dites ajudes econòmiques les persones que estiguen afectades per discapacitats que siguen reconegudes per la Conselleria de Benestar Social o per qualsevol organisme oficial de la sanitat pública.  
La Fundació també podrà participar en la direcció i gestió de centres residencials i assistència per a discapacitats físics i psíquics.  
Seran potencials beneficiaris de la Fundació qualsevol persona amb discapacitat física o psíquica, l'àmbit de residència de la qual siga qualsevol població de la Comunitat Valenciana i tinga reconeguda oficialment dita discapacitat.  
La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors dels mateixos, d'acord amb les bases, normes o regles que establisca a aquest efecte.  
Ningú no podrà al·legar davant de la Fundació, dret preferent de gaudir dels seus beneficis, ni imposar la seua atribució a persona o entitat determinada.  
València, 29 de novembre de 2010.- El secretari autonòmic de Justícia, p. d. (Resolució 30.07.2010): Jorge Cabré Rico.